b'\n_START_ARTICLE_\nCecilia ng Remiremont\n_START_PARAGRAPH_\nSi Santa Cecilia ng Remiremont (ipinanganak noong ika-7 daang taon), kilala rin bilang Santa Clara ng Remiremont, ay isang Pransesang birhen, santa, at relihiyosa. Isa siyang anak na babae ni San Romaric (binabaybay ding San Romarico, San Romary, o San Remir\xc3\xa9). Bilang pagsunod sa yapak ng kanyang ama, si Santa Cecilia at kanyang kapatid na babaeng si Alzatrude (o Azeltruda) ay pumasok sa isang kumbentong pambabae ng isang monasteryong nakilala sa paglaon bilang Remiremont. Naging madre superyora si Santa Cecilia ng monasteryong ito. Sa tulong ng unang abad ng nasabing monasteryo na si Amatus, nakapag-alaga si Cecilia at kanyang mga madre ng isang kolonya ng mga bubuyog. Pagkaraan ng kamtayan ni Santa Cecilia, may mga taong nakaranas ng mahimalang paggaling mula sa pagkabulag at ibang suliranin sa mata sa pamamagitan ng pagpapamagitan o intersesyon ni Santa Cecilia. Ito ang dahilan kung bakit pinangalanan din si Santa Cecilia bilang Santa \xe2\x80\x9cClara\xe2\x80\x9d na nangangahulugang \xe2\x80\x9cmalinaw\xe2\x80\x9d, na may kaugnayan sa pagbibigay ni Santa Cecilia ng tulong na nakapagpapalinaw ng paningin.'